


	Európai Parlament
2019-2024
	[image: EP logo RGB_Mute]



ELFOGADOTT SZÖVEGEK

[bookmark: TANumber]P9_TA(2024)0332
Az Európai Globalizációs Alkalmazkodási Alap igénybevétele - EGF/2023/004 DK/Danish Crown referenciaszámú kérelem - Dánia
[bookmark: DocNumber]
[bookmark: Commission]Költségvetési Bizottság
[bookmark: PE]PE759.752
[bookmark: Sujet][bookmark: References]Az Európai Parlament 2024. április 24-i állásfoglalása az elbocsátott munkavállalók támogatását szolgáló Európai Globalizációs Alkalmazkodási Alapnak Dánia EGF/2023/004 DK/Danish Crown referenciaszámú kérelme nyomán történő igénybevételéről szóló európai parlamenti és tanácsi határozatra irányuló javaslatról -  (COM(2024)0035 – C9-0040/2024 – 2024/0044(BUD))
[bookmark: TextBodyBegin]Az Európai Parlament,
–	tekintettel a Bizottságnak az Európai Parlamenthez és a Tanácshoz intézett javaslatára (COM(2024)0035 – C9‑0040/2024),
–	tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre[footnoteRef:1] (a továbbiakban: EGAA-rendelet), [1:  	HL L 153., 2021.5.3., 48. o.] 

–	tekintettel a 2021–2027-es időszakra vonatkozó többéves pénzügyi keretről szóló (EU, Euratom) 2020/2093 rendelet módosításáról szóló 2024. február 29-i (EU, Euratom) 2024/765 tanácsi rendelettel[footnoteRef:2] módosított, a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:3] és különösen annak 8. cikkére, [2:  	HL L, 2024/765, 2024.2.29., ELI: https://eur-lex.europa.eu/eli/reg/2024/765/oj?locale=hu.]  [3:  	HL L 433. I, 2020.12.22., 11. o.] 

–	tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra[footnoteRef:4] és különösen annak 12. pontjára, [4:  	HL L 433. I, 2020.12.22., 28. o.] 

–	tekintettel a Foglalkoztatási és Szociális Bizottság levelére,
–	tekintettel a Költségvetési Bizottság jelentésére (A9-0171/2024),
A.	mivel az Unió jogalkotási és költségvetési eszközöket hozott létre ahhoz, hogy további támogatást nyújtson a világkereskedelem fő strukturális változásainak következményei által sújtott vagy a globális pénzügyi és gazdasági válság következtében elbocsátott munkavállalóknak, és támogassa újbóli munkaerőpiaci beilleszkedésüket; mivel ez a támogatás a munkavállalóknak és azoknak a vállalatoknak nyújtott pénzügyi támogatáson keresztül valósul meg, amelyeknek dolgoztak;
B.	mivel Dánia a 2023. május 19. és 2023. szeptember 19. közötti referencia-időszakban a NACE Rev. 2. rendszer szerinti 10. ágazatba („Élelmiszeripari termékek gyártása”) sorolt gazdasági ágazatban a Nordjylland régióban 692 elbocsátást, valamint referencia-időszak előtt vagy után 59 elbocsátást, azaz összesen 751 elbocsátást követően „EGF/2023/004 DK/Danish Crown” referenciaszámmal az Európai Globalizációs Alkalmazkodási Alapból (EGAA) nyújtandó pénzügyi hozzájárulás iránti kérelmet[footnoteRef:5] nyújtott be; [5:  	Az EGAA-rendelet 3. cikke értelmében.] 

C. 	mivel a kérelem a referencia-időszakon belül elbocsátott 692 munkavállalóra vonatkozik, ebből 651 elbocsátott munkavállaló tevékenysége a Danish Crown (Danish Crown A/S) vállalatnál szűnt meg, 41 munkavállalót pedig a Danish Crown két beszállítójánál és továbbfeldolgozó vállalatánál elbocsátottak el[footnoteRef:6]; [6:  	A TekniClean A/S 37 elbocsátott munkavállalója, valamint a Dán Állategészségügyi és Élelmiszer-ellenőrző Hatóság 4 elbocsátott munkavállalója. ] 

D. 	mivel a kérelem 59 olyan elbocsátottra vonatkozik, akiknek a tevékenysége a négy hónapos referencia-időszak előtt vagy után szűnt meg, amennyiben egyértelmű ok-okozati összefüggés mutatható ki azzal az eseménnyel, amely a referencia-időszak alatt az elbocsátott munkavállalók tevékenységének megszűnéséhez vezetett, ahogyan azt az EGAA-rendelet 6. cikke (2) bekezdése megköveteli;
E.	mivel a kérelmet az EGAA-rendelet 4. cikke (2) bekezdésének a) pontja szerinti beavatkozási kritériumok alapján nyújtották be, amely a támogatást a következőkhöz köti: legalább 200 elbocsátott munkavállaló egy négy hónapos referencia-időszak alatt egy vállalkozáson belül egy tagállamban, ideértve a beszállítók vagy a továbbfeldolgozó vállalatok körében elbocsátott munkavállalókat és/vagy a tevékenységüket megszüntető önálló vállalkozókat is;
F.	mivel a dán vágóhídi ágazat strukturális válságban van; mivel 2005 óta a Dániában levágott sertések száma 4,4 millióval (20%) csökkent; mivel a csökkenés nagyrészt a vágásra szánt sertések tenyésztéséről az exportra szánt malacok tenyésztésére való átállásnak tudható be; mivel az alacsony sertéshúsárak miatt a malacok exportja jövedelmezőbb a dán mezőgazdasági termelők számára, mint a vágósertések hízlalása;
G.	mivel a Danish Crown olyan dán élelmiszeripari vállalatok csoportja, amelyek elsősorban sertéshús és marhahús darabolásával, feldolgozásával és értékesítésével foglalkoznak; mivel az elbocsátások oka a Danish Crown csoport településhez tartozó Sæby-ben található vágóhídjának bezárása, amire azt követően került sor, hogy csökkent a vágásra rendelkezésre álló sertések száma;
H.	mivel a nemzeti és uniós jogszabályokban a csoportos létszámleépítések vonatkozásában előírt követelményeket tiszteletben;
I.	mivel az EGAA-ból nyújtott pénzügyi hozzájárulásoknak elsősorban olyan aktív munkaerőpiaci szakpolitikai intézkedésekre és személyre szabott szolgáltatásokra kell irányulniuk, amelyek célja a kedvezményezettek tisztességes és fenntartható foglalkoztatásba való gyors visszailleszkedése az eredeti tevékenységi ágazatukon belül vagy azon kívül, miközben felkészítik őket a zöldebb és digitálisabb európai gazdaságra;
J.	mivel a többéves pénzügyi keret átdolgozása az (EU, Euratom) 2024/765 rendelettel módosított (EU, Euratom) 2020/2093 tanácsi rendelet 8. cikkében meghatározottaknak megfelelően az EGAA éves maximális összegét (2018-as árakon számítva) 186 millió EUR-ról 30 millió EUR-ra csökkenti; mivel a Bizottságnak nyomon kell követnie az EGAA végrehajtását, és az összes intézménynek meg kell tennie minden szükséges intézkedést annak biztosítása érdekében, hogy az uniós szolidaritás kinyilvánításaként minden EGAA-támogatás iránti indokolt kérelmet teljesíteni lehessen;
1.	egyetért a Bizottsággal abban, hogy az EGAA-rendelet 4. cikke (2) bekezdésének a) pontjában meghatározott feltételek teljesülnek, és hogy ezért Dánia jogosult az említett rendelet értelmében nyújtandó 1 882 212 EUR összegű pénzügyi hozzájárulásra, ami a 3 137 021 EUR-t kitevő összes kiadás 60%-a, amely a személyre szabott szolgáltatásokra fordított 2 878 001 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint az ellenőrzési és beszámolási tevékenységekre szánt 259 020 EUR összegű kiadásokat foglalja magában;
2.	megállapítja, hogy a dán hatóságok 2023. december 6-án nyújtották be a kérelmet, és hogy annak értékelését a Bizottság – a kiegészítő információk Dánia általi benyújtását követően – 2024. február 29-én fejezte be, majd erről ugyanazon a napon értesítette a Parlamentet;
3.	megállapítja, hogy a kérelem a Danish Crown sæby-i vágóhídjának bezárása miatt elbocsátott 751 munkavállalóra vonatkozik; megállapítja továbbá, hogy összesen 390 elbocsátott munkavállaló lesz a célcsoportot alkotó kedvezményezett, akik várhatóan részt vesznek az intézkedésekben;
4.	tudomásul veszi, hogy az elbocsátott munkavállalók többsége alacsony szintű képesítéssel (46%), illetve meglehetősen elavult képzettséggel és készségekkel rendelkezik (40%); tudomásul veszi, hogy az elbocsátott munkavállalók közül 305 (41%) migráns hátterű, és nem beszél folyékonyan dánul; az EGAA-csomag az általános kompetenciák fejlesztésére irányuló intézkedéseket is javasol, beleértve a dán nyelvtudás fejlesztését;
5.	üdvözli, hogy a személyre szabott szolgáltatások koordinált csomagját Dánia a célzott kedvezményezettekkel és képviselőikkel, valamint a szociális partnerekkel konzultálva dolgozta ki;
6.	emlékeztet, hogy a munkavállalóknak és az önálló vállalkozóknak nyújtott, személyre szabott szolgáltatások az alábbiakat foglalják magukban: motiváció, megtartás, általános kompetenciákkal kapcsolatos képzés, továbbképzés/átképzés, valamint képzési és álláskeresési támogatás;
7.	határozottan üdvözli, hogy a képzési ajánlatot több tanulmány, például a 2023. évi Munkaügyi barométer (a helyi munkaerő-igények elemzése Frederikshavn, Hjørring, Jammerbugt és Brønderslev körzetben), a lehetséges álláslehetőségekről áttekintést nyújtó kétévenkénti munkaerőpiaci mérleg, valamint a FremKom4 készségelemzés figyelembevételével állították össze, és hogy a célja, hogy javítsa az általános kompetenciákat (beleértve a nyelvi és számolási készségeket), a digitális kompetenciákat és a készségfejlesztést a szakemberhiánnyal küzdő munkakörökben;
8.	hangsúlyozza különösen az EGAA-rendelet 7. cikke (2) bekezdésének fontosságát, amely előírja, hogy az összehangolt csomagnak előre kell jeleznie a jövőbeli munkaerőpiaci kilátásokat és a szükséges készségeket, amelyek összeegyeztethetők az erőforrás-hatékony és fenntartható gazdaságra való átállással, különös tekintettel a digitális ipar korában szükséges készségek terjesztésére;
9.	megjegyzi, hogy Dánia 2023. október 16-án kezdte meg a személyre szabott szolgáltatások nyújtását a célzott kedvezményezetteknek, és hogy az EGAA-ból igénybe vehető pénzügyi hozzájárulásra való jogosultság időszaka ezért 2023. október 16-ától a finanszírozási határozat hatálybalépésétől számított 24. hónap végéig fog tartani;
10.	megjegyzi, hogy Dánia részéről az EGAA végrehajtásával összefüggésben 2023. június 1-jétől kezdődően merültek fel igazgatási kiadások, és hogy az előkészítő, irányítási, tájékoztatási és nyilvánossággal kapcsolatos, valamint az ellenőrzési és jelentéstételi tevékenységekre fordított kiadások ezért 2023. június 1-jétől a finanszírozási határozat hatálybalépésétől számított 31 hónapig támogathatók az EGAA-ból származó pénzügyi hozzájárulásból;
11.	hangsúlyozza, hogy a dán hatóságok megerősítették, hogy a támogatható tevékenységek más uniós alapokból vagy pénzügyi eszközökből nem részesülnek támogatásban, és hogy a javasolt intézkedésekhez való hozzáférés és azok végrehajtása során tiszteletben fogják tartani az egyenlő bánásmód és a megkülönböztetésmentesség elvét;
12.	ismételten hangsúlyozza, hogy az EGAA-ból nyújtott támogatás nem léphet azon intézkedések helyébe, amelyek a nemzeti jog vagy a kollektív szerződések értelmében a vállalkozások felelősségi körébe tartoznak, a juttatás teljes kiegészítő jellegének biztosítása érdekében pedig nem léphet az áthelyezett munkavállalók juttatásainak vagy jogainak helyébe sem;
13.	jóváhagyja a jelen állásfoglaláshoz mellékelt határozatot;
14.	utasítja elnökét, hogy a Tanács elnökével együtt írja alá ezt a határozatot, valamint gondoskodjon annak az Európai Unió Hivatalos Lapjában való közzétételéről;
15.	utasítja elnökét, hogy továbbítsa ezt az állásfoglalást a melléklettel együtt a Tanácsnak és a Bizottságnak.

<PathFdR>RR\1300714HU.docx</PathFdR>		PE<NoPE>759.752</NoPE><Version>v02-00</Version>
HU	Egyesülve a sokféleségben	HU
PE<NoPE>759.752</NoPE><Version>v02-00</Version>	2/7	<PathFdR>RR\1300714HU.docx</PathFdR>
HU
[bookmark: _Toc164417380]MELLÉKLET
 AZ EURÓPAI PARLAMENT ÉS A TANÁCS HATÁROZATA
[bookmark: _GoBack]Dánia EGF/2023/004 DK/Danish Crown referenciaszámú kérelme nyomán az elbocsátott munkavállalók támogatását szolgáló Európai Globalizációs Alkalmazkodási Alap igénybevételéről
(E melléklet szövege itt nincs feltüntetve, mert az megegyezik a végleges jogi aktussal, az (EU) 2024/1299 határozattal.)

